My Country, 'Tis of Thee

„My Country, 'Tis of Thee“, tiež známa pod názvom „America“, je americká vlastenecká pieseň, ktorej text napísal Samuel Francis Smith. Melódia je rovnaká ako u britskej národnej hymny God Save the Queen. Táto pieseň slúžila ako národná hymna Spojených štátov pred tým, než bola prijatá ako oficiálna hymna „The Star-Spangled Banner“.

História 
Samuel Francis Smith napísal text piesne „My Country, 'Tis of Thee“ v roku 1831, ako študent Andover Newton Theological School, Andover, Massachusetts. Jeho priateľ, organista a skladateľ Lowell Mason ho požiadal, aby preložil text z nemeckej školskej knižky hudobných textov alebo napísal nový text. Smitha zaujala jedna melódia, nikdy predtým ju nepočul a nemal tušenie, že je to obdoba britskej hymny „God Save the Queen“. Neprekladal text z nemčiny, ale počas pol hodiny napísal svoj​vlastný text. Pieseň bola prvýkrát zahraná na verejnosti 4. júla 1831, na detskom dni nezávislosti (Independence Day celebration) v Park Street Church v Bostone. Prvýkrát bola publikovaná v roku 1832.

Slávne prevedenia 
 Marian Anderson spievala pieseň na schodoch Lincolnovho pamätníka vo Washington, D.C. pre asi 75 000 ľudí, vysielaná bola tiež rozhlasom (1939).
 Crosby, Stills & Nash spievali pieseň v prvej epizóde televízneho seriálu The Tonight Show spolu s Jayom Lenom po teroristických útokoch z 11. septembra 2001
 Aretha Franklin spievala pieseň 20. januára 2009 na inaugurácii Baracka Obamu, na jeho druhej inaugurácii 21. januára 2013 ju spievala Kelly Clarkson

Text piesne

Referencie 

Piesne USA
Štátne hymny